Korisnički priručnik za Cyber-shot
Ispis
Glavna stranica > Mjere opreza/O ovom fotoaparatu > Mjere opreza > Memorijska kartica

## Memorijska kartica

Memorijska kartica
Napomena o korištenju adaptera memorijske kartice (prodaje se zasebno)
»Memory Stick«
Kad koristite »Memory Stick Duo« medije s utorom za »Memory Stick« medije standardne veličine
Napomene o korištenju »Memory Stick Micro« medija (prodaje se zasebno)

### Memorijska kartica

Vrste memorijskih kartica koje se mogu koristiti s fotoaparatom: »Memory Stick PRO Duo«, »Memory Stick PRO-HG Duo«, »Memory Stick Duo«, SD memorijska kartica, SDHC memorijska kartica i SDXC memorijska kartica.
MultiMediaCard se ne može koristiti.
U ovom Korisnički priručnik, »Memory Stick PRO Duo« mediji, »Memory Stick PRO-HG Duo« mediji i »Memory Stick Duo« mediji nazivaju se »Memory Stick Duo« mediji, a SD memorijske kartice, SDHC memorijske kartice i SDXC memorijske kartice se nazivaju SD memorijske kartice.

- »Memory Stick Duo« mediji kapaciteta od do 32 GB i SD memorijske kartice kapaciteta do 64 GB testirani su i potvrđeno je njihovo funkcioniranje s fotoaparatom.

- Kad snimate videozapise, preporuča se korištenje sljedećih memorijskih kartica:

- (Mark2) (»Memory Stick PRO Duo« (Mark2))

- (»Memory Stick PRO-HG Duo«)

- SD memorijska kartica (Klasa 4 ili brža)

Napomene

- Da biste osigurali normalan rad memorijske kartice, preporučujemo vam da koristite ovaj fotoaparat za formatiranje bilo koje memorijske kartice koja se koristi po prvi puta s tim fotoaparatom. Obratite pozornost da će formatiranje izbrisati sve snimljene podatke na memorijskoj kartici. Ovi se podaci ne mogu vratiti. Obavezno napravite sigurnosnu kopiju svih važnih podataka na računalu ili drugoj lokaciji za pohranu.

- Nema jamstva da će memorijska kartica formatirana pomoću računala raditi s fotoaparatom.

- Brzina čitanja/zapisivanja podataka razlikuje se ovisno o kombinaciji memorijske kartice i opreme koja se koristi.

- Podaci se mogu oštetiti u sljedećim slučajevima:

- Kada se memorijska kartica izvadi iz fotoaparata ili se fotoaparat isključi tijekom postupka čitanja ili zapisivanja

- Kada se memorijska kartica koristi na mjestima s jakim statičkim elektricitetom ili električnim šumom

- Preporučuje se napraviti sigurnosnu kopiju važnih podataka.

- Nemojte lijepiti naljepnicu izravno na memorijsku karticu ili adapter memorijske kartice.

- Nemojte dodirivati kontakte memorijske kartice rukom ili metalnim predmetima.

- Nemojte udarati, savijati, ni bacati memorijsku karticu.

- Nemojte rastavljati, ni prepravljati memorijsku karticu.

- Ne izlažite memorijsku karticu vodi.

- Ne ostavljajte memorijsku karticu u blizini male djece. Mogli bi je slučajno progutati.

- Umetnite memorijsku karticu koja odgovara veličini utora za memorijsku karticu. Inače će doći do kvara.

- Nemojte koristiti, niti pohranjivati memorijsku karticu u sljedećim uvjetima:

- Vrućim mjestima, npr. u vozilu parkiranom na suncu

- Mjestima izravno izloženim suncu

- Vlažnim mjestima ili mjestima na kojima ima korozivnih tvari

### Napomena o korištenju adaptera memorijske kartice (prodaje se zasebno)

- Kod umetanja memorijske kartice u adapter memorijske kartice, pazite da memorijsku karticu umetnete na pravu stranu i gurnite je do kraja. Nepravilnim umetanjem možete prouzročiti kvar.

### »Memory Stick«

Vrste »Memory Stick Duo« koje se mogu koristiti s ovim fotoaparatom navedene su u donjoj tablici. Ne možemo jamčiti ispravan rad svih funkcija »Memory Stick Duo« kartice.

Vrsta »Memory Stick« medija | Snimanje/reprodukcija
Memory Stick Duo (bez MagicGate) | *1
Memory Stick Duo (s MagicGate) | *2
MagicGate Memory Stick Duo | *1*2
Memory Stick PRO Duo | *2*3
Memory Stick PRO-HG Duo | *2*3*4

*1 Nije podržan brzi prijenos podataka putem paralelnog priključka.
*2 »Memory Stick Duo« mediji, »MagicGate Memory Stick Duo« mediji, »Memory Stick PRO Duo« mediji i »Memory Stick PRO-HG Duo« mediji opremljeni su funkcijama MagicGate. MagicGate je tehnologija zaštite intelektualnog vlasništva koja koristi enkripciju. Snimanje/reprodukcija podataka za koje su potrebne MagicGate funkcije nije moguća ovim fotoaparatom.
*3 [1280×720] veličina videozapisa može se snimiti.
*4 Fotoaparat ne podržava 8-bitni paralelni prijenos podataka. Podržava isti 4-bitni paralelni prijenos podataka kao »Memory Stick PRO Duo«.

### Kad koristite »Memory Stick Duo« medije s utorom za »Memory Stick« medije standardne veličine

Možete koristiti »Memory Stick Duo« medij tako što ćete ga umetnuti u adapter za »Memory Stick Duo« medije (prodaje se zasebno).
Adapter za »Memory Stick Duo« medije

### Napomene o korištenju »Memory Stick Micro« medija (prodaje se zasebno)

- Ovaj je proizvod kompatibilan s »Memory Stick Micro« medijima (»M2«). »M2« je skraćenica za »Memory Stick Micro« medije.

- Za korištenje »Memory Stick Micro« u fotoaparatu pazite da umetnete »Memory Stick Micro« u »M2« prilagodnik koji je istih dimenzija kao i za Duo. Ako u fotoaparat umetnete »Memory Stick Micro« bez »M2« prilagodnika istih dimenzija kao za Duo, možda ga više nećete moći izvaditi iz fotoaparata.

- »Memory Stick Micro« medije nemojte ostavljati na mjestima dostupnima maloj djeci. Mogli bi je slučajno progutati.

Natrag na vrh