Korisnički priručnik za Cyber-shot
Ispis
Glavna stranica > Korištenje ikona MENU (snimanje) > Opcije MENU (snimanje) > Izoštravanje

## Izoštravanje

Izoštravanje na objektima uz rub kadra
Možete promijeniti način izoštravanja. Ako automatsko izoštravanje ne daje dovoljno oštru sliku, upotrijebite izbornik.
AF je kratica za »Auto Focus«, funkciju za automatsko izoštravanje.
Na zaslonu se prikazuje odabrani okvir AF tražila.

1. MENU (Izoštravanje) željeni način

| (Višestruki AF) | Automatski izoštrava sve dijelove slike unutar okvira tražila. Prilikom snimanja fotografija, kad se okidač pritisne dopola, pojavi se zeleni okvir oko pravilno izoštrenog dijela slike. Kad je aktivna funkcija detekcije lica, prednost kod automatskog izoštravanja imaju lica.
| (Središnji AF) | Automatski izoštrava središnji dio slike u okviru tražila. U kombinaciji s funkcijom blokade AF omogućuje kadriranje slike po želji.
| (Spot AF) | Automatski izoštrava na objektima i površinama malih dimenzija. U kombinaciji s funkcijom blokade AF omogućuje kadriranje slike po želji. Kako objekt ne bi izišao iz okvira AF tražila, fotoaparat mora biti potpuno stabilan.

Napomene

- Kad se odabere [Digitalni zum] ili [AF osvjetljivač], okvir AF tražila nestaje i na njegovom mjestu se pojavljuje isprekidana crta. U tom slučaju fotoaparat će izoštravati na objektima u središtu kadra.

- Odaberete li bilo koji drugi mod osim [Višestruki AF], funkcija detekcije lica neće biti dostupna.

- Možda nećete moći postaviti neke opcije MENU ovisno o odabranom načinu snimanja. Podrobnije informacije potražite u »Opcije MENU koje nisu dostupne u nekim načinima snimanja«. [Pojedinosti]

### Izoštravanje na objektima uz rub kadra

Ako objekt nije oštar, postupite na sljedeći način:

1. Kadrirajte sliku tako da objekt bude u središtu okvira AF tražila (A) i pritisnite okidač dopola kako biste izoštrili na njemu (AF blokada).

1. Kad indikator blokade AE/AF (B) prestane treperiti i neprekinuto zasvijetli, vratite se na kadriranu sliku i pritisnite okidač dokraja.

- Sve dok dokraja ne pritisnete okidač, postupak možete ponoviti koliko god puta želite.

Natrag na vrh